"sun neulejuttuja löytyy hei joka huoneesta": helmikuuta 2011
Posti toi eilen pakettikortin ja mies kävi tänään Postissa puolestani.
Unikkopakettihan se sieltä! Ja mitä löytyi sisältä?
Vaikka mitä! Kolme kerää Safiraa, Keisarin malja- teetä, suklaata, magneetti ja kortti.
Safira on ihan uusi tuttavuus, täytyykin vähän kurkkia mitä siitä voisi tehdä. Huivin kenties?
Kiitos SNY, mukavaa kevään odotusta myös sinulle! Sait tämän sairastusviikkoni kyllä iloisemmaksi.
Olen muuten kokeillut ensimmäisen kerran Magic Loopia. Mato (ravlink) on muotoutumassa. Kaksinkertaista Regia Silkkiä. Katsotaan mitä tuosta tulee. Sairaana kun jaksaa neuloa muutaman rivin päivässä. Miten kaikki muut tuntuvat jaksavan kuumeenkin keskellä neuloa? En pystynyt eilen katsomaan edes Pasilaa Areenalta, kun oli niin huono olo.
Meille muutti kaveri ja minä mietin asiakaspalvelua
Ihan vahingossa kävin tänään kaupassa. Ja mukaan lähti ihan vahingossa pieni juttu:
Ehkä parasta. Ja osaan vielä ommella, vaikka viimeksi surauttelin yläasteella! Jee! Säädötkin on tehty aloittelijan mukaan, ohjeetkin on olemassa. Langat osasin melkein laittaa ohjeitta. Ei paha. Kaupan piti olla jo loppuunmyyty eilen, vaan eipä ollut. Niin minä ja kone päädyimme yhteen.
On täällä myös neulottu. Mies kun tarvitsi pikaiseen hanskat kun aamulämmöt lähentelevät -30 astetta täällä etelässäkin. Pikapikaa pistin puikot heilumaan ja tällaiset tuli:
Kuva huijaa, oikeasti nuo ovat vielä pinkimmät. Miehen värivalinnat ja raidoitusehdotukset. Lankana woolia tuplana, pinkki on seiskaveikkaa. Mies siis halusi nimenomaan näin vaihtuvat raidat, kuulemma jotain tekemistä vanhojen tietokoneiden kanssa. Kaikkilangat löytyivät lankavarastoista, jippii! Pieneni varmaan kerällä varasto! Enää miljoona muuta kerää jäljellä.. Varsinkin kun kävin ostamassa Neuletikistä itselleni Regia Silkiä (vaikka monet sitä ovatkin arvostelleet). Viisi kerää lähti, viimiset harmaat. Näihin on jo ajatus kasassa, mutta ehkä ensin teen muutaman jo aloitetun alta pois. Täytyy sanoa että kyseisen kaupan valikoimat ovat houkuttavat, mutta ainakin nuoren ihmisen tullessa kauppaan on palvelu jäätäkin viileämpää. Eikä johdu minun asenteestani, olen monesti yrittänyt hymyillä ja pientä jutustelua harrastaa, samaa kuin vanhempi ikäpolvi. Mitään ei sanota takaisin ja muutenkin saa hymyä kyllä kaivaa. Samaan olen törmännyt yhden Menita Outletin rouvan kanssa. Onko tämä ikäjuttu? En usko, sillä Menitalla Helsingissä olen saanut ykkösluokan palvelua, samoin Nordiassa ja Priimassa. Ja voi Fiinaneuleen ihanat myyjät! Ihan mahtava palvelualttius! Fiinasta haen yleensä kaikki Regiani ihan sitä varten kun palvelu on niin hyvää.
Ehkä niillä vaan on aina välillä vähän huono päivä.. Mene ja tiedä.
Pakkohan sinne postiin oli päästä. Voi että kun jännitti! Ei kuitenkaan tullut SNY-paketti, mutta tuli silti kivoja juttuja! Katsokaa vaikka:
Ihana joululahjani otti saapuakseen! Ensimmäinen osa tuli siis tänään. Ja mitäs sieltä paljastuikaan?
Don't sit under the apple treehän se sieltä! Valkkailin siis tammikuun alkupuolella tämän ja voi vitsi miten kivat värit! 100% merinoahan tuo, ihanan pehmoista. Tykkään kympillä!
Toisesta paketista puhutaankin sitten ehkä toiste, siellä saattoi olla sisällä jotain SNY-salaisuuksia, joten hyshys..
Tässä vielä kuvia Baktuksesta. Muutama teini on hipeltänyt tätä jo ihan innolla, samoin äitini. Ehkä lanka siis kutsui tähän. Hieman alle kaksi kerää käytin, blokkauksen jälkeen siipienväli on reippaasti yli kaksi metriä. Ihanan iso huivi!
Ja kuvaustilanteessahan ulkona oli ihan tarpeeksi kylmä, pahoittelut siis huonosti sommitelluista kuvista. Aurinko paistaa niin ihanasti että pakkohan sitä oli käydä morjenstamassa.
Seuraavaksi käy tieni postin kautta töihin, kaksi pakettia odottaa noutajaansa. Toinen taitaa olla SNY:n toimesta? Kutkuttavaa.
Kokeilin illan iloksi josko hamppulangasta olisi silmukkamerkeiksi. No onhan siitä. Päällystettynä se olisi tosin vielä parempaa.
Baktus tuli muuten valmiiksi ja on nyt blokkautumassa. Siitä tuli jättimäinen. Kuvailen huomenissa kunhan kerkiän.
Taikapallonhakuprojekti oli tänään yllättävän yllätyksellinen. En nimittäin ottanut huomioon että paketti saattaisi olla iso. Työn lomassa siis juoksin postiin kun olin nurkilla ja hihittelin koko bussimatkan firmalle. Paketti kun vei käytännössä oman istuimen.
En tietenkään kilttinä tyttönä jaksanut odottaa avaamista edes kotiin asti vaan avasin työhuoneessa ihmettelyn keskellä tämän salaisen laatikon. Voi että mitä sieltä paljastui! Ehkä hienoin taikapallo joka on vastaani vielä tullut! Ihana, suuri sininen pallo valmiina avaamisen onneen. Ja voi mikä onni! Katsokaa nyt, se on jättipallo!
Tietenkin aloitin kerimisen jo töissä vaikka olisin voinut odottaa kotiin asti. Mutta kun töissä oli paljon puhumisjuttuja joita piti hoitaa, siinä samalla sitten kerin, toista tuntia :D Ihan mieletön fiilis kun aina löytyi jotain ihan odottamatonta. Naapuripöydässä odotettiin yhtä innoissaan uusia juttuja. Tämä olisi siis myös työyhteisöä yhdistävä tekijä tänään.
Tällaisia ihanuuksia sieltä sitten löytyi. Ihan mieletöntä miten nappiin voi juttuja hankkia! Esimerkiksi tuo teesiivilä, sitä olen himoinnut jo pidemmän aikaa. Samoin tuo muste. Ja ihania purkkeja! Ja viisi pussillista teetä! Ja teepusseja! Ja suklaata! Ja ihanaa lankaa! Ää, olenko ollut liian kiltisti alkuvuodesta? Mieletöntä!
Tuo suojelusenkeli oli myös ihana. Ja vitsi toi teesiivilä, se on niin suloinen! Ja nam mitä teetä!
Tämä pussukka tuo mieleen oman ihanan Frotee Jänikseni jonka ostin muutama vuosi sitten naisten käsityömessuilta. Tästä pussukasta tulee kyllä suosittu mukanakulkija!
Näistä tulee jänskiä juttuja. Aika monta ajatusta jo on. Jatkoa seuraa.. Kiitos vielä Marjatta! Tämä oli hyvin iloinen yllätys!
Sitten SNY-päivitys: Tänään käytiin taas kaupoilla keräämässä pakettitarvikkeita.. Mutta ei siitä sen enempää.
taikapalloilu,